103. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 361.1/196/Δ1/5313 της 5/16 Ιουν. 1989 (ΦΕΚ Β΄ 471) Προϋποθέσεις για την αποκατάσταση εκπαιδευτικών πρωτοβάθμιας και δευτεροβάθμιας εκπαίδευσης που απολύθηκαν για εγκατάλειψη θέσης. Έχοντας υπόψη το γεγονός ότι ελάχιστοι εκπαιδευτικοί απολύθηκαν στο παρελθόν για εγκατάλειψη θέσης και εξαιτίας πλημμελούς πληροφόρησης δεν μπόρεσαν να αποκατασταθούν με συνέπεια και την απώλεια του συνταξιοδοτικού του δικαιώματος, αποφασίζουμε: 1.Εκπαιδευτικοί της δημόσιας πρωτοβάθμιας και δευτεροβάθμιας εκπαίδευσης, που απολύθηκαν για εγκατάλειψη θέσης, μπορούν να υποβάλλουν αίτηση διορισμού στη δημόσια εκπαίδευση εντός μηνός από την έναρξη ισχύος της απόφασης αυτής και να διοριστούν εφόσον συμπληρώθηκε πενταετία από την απόλυσή τους και δεν έχουν υπερβεί το πεντηκοστό έτος της ηλικίας τους. 2.Οι εκπαιδευτικοί της προηγούμενης περίπτωσης εγγράφονται στις επετηρίδες διοριστέων εκπαιδευτικών πρωτοβάθμιας ή δευτεροβάθμιας εκπαίδευσης με την ημερομηνία της συμπλήρωσης πενταετίας από την απόλυσή τους. Κυρώθηκε και έχει ισχύ νόμου από την έκδοσή της από το εδάφ. α΄ της παρ. 10 άρθρ. 7 Νόμ. 1865/1989, ΦΕΚ Α΄ 210, (κατωτ. αριθ. 106). Σύμφωνα δε με το εδάφ. β΄ της άνω παρ. 10 Νόμ. 1865/1989 προθεσμία της παρ. 1 άνω Αποφάσεως παρατείνεται και λήγει ένα μήνα από τη δημοσίευση του Νόμ. 1865/1989 (28 Σεπτ. 1989). 